Rikunarita-ORG/Wikinium huggingface dataset:
# Teroristički napad na džamije u Christchurchu

|  |
| --- |
| Canterburška džamija u Christchurchu |
| Lokacija | Christchurch, Novi Zeland |
| Datum | 15. 3. 2019 13:40 (NZDT) |
| Meta | Muslimanski vjernici i objekti |
| Mrtvih | 49 |
| Ranjenih | 20+ |
| Osumnjičeni počinilac(oci) | 3 |

**Teroristički napad na džamije u Christchurchu**, Novi Zeland, je teroristički napad koji se desio 15. marta 2019. godine.
Meta napada su bili džamija Al Noor, islamski centar Linwood i muslimanski vjernici tokom molitve u novozelandskom Christchurchu. Napad se desio u 13:40 po lokalnom vremenu (00:40 UTC). Najmanje 49 ljudi je ubijeno a preko 20 ranjeno. Dvije bombe su razmontirane. Troje osumnjičenih je uhapšeno. Premijerka Jacinda Ardern je označila napad kao teroristički napad.

Napad je bio najsmrtonosniji na Novom Zelandu još od 1943. godine i incidenta kada je u logoru za ratne zarobljenike u Featherstonu ubijeno 49 ljudi. Ovaj teroristički čin je bio i prva masovna pucnjava u Novom Zelandu od masakra u Raurimu 1997. kada je ubijeno 6 ljudi.

## Reference
# Neonacizam

Nakon što je simbol svastike zabranjen neki njemački neonacisti koriste ratnu zastavu Drugog Njemačkog Carstva.
Protesti ekstremnih desničara protiv LGBT zajednice.
**Neonacizam** se odnosi na novu, reinkarniranu ili savremenu ideju nacizma. Političke grupe koje pokušavaju da ožive taj pokret se zajednički nazivaju neonacističke ili neofašističke grupe. Neonacizam je globalni fenomen, s organizovanim predstavljanjem u mnogim zemljama i međunarodnim mrežama.

Ideali ovih grupa variraju, ali skoro sve imaju neke zajedničke tačke: veličanje Hitlera i nacista, umanjivanje ili potpuno negiranje Holokausta, borba protiv multikulturalizma, nacionalizam, netolerancija prema određenim grupama (Jevrejima, muslimanima, ne-bijelcima, homoseksualcima).

Neki analitičari upozoravaju da neonacizam sve više i više postaje prihvaćen kao *mainstream* politički pravac, i da putem interneta nacisti nekontrolisano šire svoju propagandu.

Evropom se u posljednje vrijeme širi talas ekstremno-desničarskih i populističkih partija koje se zajednički nazivaju Euronacionalizmom. Ove partije su društveno prihvaćene i učestvuju u političkom životu, ali se smatra da imaju bliske veze sa neonacističkim grupacijama.

Neke od tih partija su Front National (Francuska), British national party (V.Britanija) Freiheitliche Partei Österreichs ili FPÖ (Austrija), Alleanza Nazionale (Italija), Srpska radikalna stranka (Srbija), Hrvatska stranka prava (Hrvatska) i mnoge druge.

## Također pogledajte

* Fašizam
* Nacizam

Nedovršeni članak Neonacizam koji govori o **politici** treba dopuniti. Dopunite ga prema pravilima Wikipedije.
# Musliman

**Musliman** (arapski: مسلم, turski: *Müslüman*, perz. i urdu: مسلمان) je osoba koja slijedi islam, monoteističku i Abrahamsku religiju zasnovanu na Kur'anu. Muslimani smatraju Kur'an doslovnom riječi od Boga kao što se pokazano islamskom poslaniku Muhammedu. Oni također prate učenja i prakse Muhammeda kao što je zabilježeno u *hadisu*.

Islamska vjerovanja koje drže muslimani uključuju: da Bog (arapski: الله *Allāh*) je vječan, transcendentan i apsolutan (monoteizam); da je Bog neusporediv, samoodržavajući, nije rodio i rođen nije; da je islam kompletna i univerzalna verzija iskonske vjere koja je bila objavljena prije preko mnogih poslanika uključujući Ibrahima, Musaa, Ismaila i Isaa; i da su ove poruke i objave bile djelomično promijenjene ili oštećene vremenom i da je Kur'an finalna neizmijenjena objava od Boga (finalni testament).

## Etimologija

"Muslim" je arapska riječ koja znači "onaj koji se predao (Bogu)". Žene muslimanke se ponekad zovu "Muslimah". Muškarac (tinejdžer ili adolescent) stariji od petnaest godina lunarnog ili solarnog kalendara koji poseduje razum i logiku, ali ne dolazi uzastopno na džumu bez valjanog opravdanja, ne kvalificira se više kao musliman. Do 8. stoljeća pojam *muslim* imao je opće značenje i odnosio se na sve one koji su smatrani pokornima Bogu, dok se kasnije termin *mu’min* počeo koristiti za vjernike islama kao posebne religije.

## Pripadnost islamu

Kaba, koja se nalazi u sklopu Mesdžidul-harama u Mekki u Saudijskoj Arabiji, najsvetije je mjesto islama. Tokom obavljanja namaza muslimani se okreću prema Kabi bez obzira na to gdje se nalaze u svijetu.

Da bi neko postao musliman, odnosno prihvatio islam, potrebno je izgovoriti šehadet pred muslimanskim svjedocima. Šehadet je jedan od pet stubova islama i predstavlja izjavu vjere i povjerenja u Boga. Njime se potvrđuje da postoji samo jedan Bog – Allah, te da je Muhammed Božiji poslanik.

Šehadet se obično izgovara na arapskom jeziku i glasi:

> „Ešhedu en la ilahe illallah, ve ešhedu enne Muhammeden resulullah“,
>
>
>

što u prijevodu znači:

> „Svjedočim da nema drugog boga osim Allaha i svjedočim da je Muhammed Allahov poslanik.“
>
>
>

U sunijskom islamu šehadet ima dva dijela:

1. *La ilahe illallah* – nema boga osim Allaha
2. *Muhammedun resulullah* – Muhammed je Allahov poslanik

Prvi dio šehadeta naziva se i tehlil.

U šijskom islamu, uz ova dva dijela, dodaje se i treći koji se odnosi na Aliju, prvog šijskog imama:

> „Ali je Allahov prijatelj (zaštitnik).“
>
>
>

U kur’anističkom islamu šehadet se svodi na potvrdu da nema drugog boga osim Allaha.

Vjerska praksa muslimana zasniva se na pet stubova islama, a to su:

1. **šehadet** – ispovijest vjere
2. **namaz** – obavljanje pet dnevnih molitvi
3. **zekat** – davanje obavezne milostinje
4. **post u mjesecu ramazanu**
5. **hadž** – hodočašće u Mekku barem jednom u životu, ako je osoba u mogućnosti

## Također pogledajte

* Pravci u islamu

## Reference

## Vanjski linkovi
# Jevreji

Jevreji
יהודים (*Yehudim*)|  |
| Ukupno stanovništva |
| **13 428 300** |
| Regije sa značajnim stanovništvom |
|  Izrael | 5 703 700 |
|  Sjedinjene Američke Države | 5 275 000 |
|  Francuska | 483 500 |
|  Kanada | 375 000 |
|  Ujedinjeno Kraljevstvo | 292 000 |
|  Rusija | 205 000 |
|  Argentina | 182 300 |
|  Njemačka | 119 000 |
|  Australija | 107 500 |
|  Brazil | 95 600 – 150 000 |
|  Ukrajina | 71 500 |
|  Južnoafrička Republika | 70 800 |
|  Mađarska | 48 600 |
|  Meksiko | 39 400 |
|  Belgija | 30 300 |
|  Holandija | 30 000 |
|  Italija | 28 400 |
|  Čile | 20 500 |
|  Švicarska | 17 600 |
|  Turska | 17 600 |
| Jezici |
| hebrejski, jidiš, judeošpanski; *više* |
| Religija |
| judaizam (većinska) |

**Jevreji** (Židovi) drugi su najveći (nakon Arapa) semitski narod naseljen danas širom svijeta. Matična država Jevreja je Izrael. Jevreji, prema predaji, vode historijsko porijeklo od proroka Abrahama i njegovih sljedbenika.

Jevreji se mogu posmatrati iz dvije perspektive:

* kao etnička grupa
* kao religijska grupa koja praktikuje judaizam ili pripada ovoj religiji

Jevreji su većinski (oko tri četvrtine) narod nacije Izraelaca.

## Jevreji u Bosni i Hercegovini

## Također pogledajte

* Izrael
	+ Historija Izraela
* Historija Izraela i Palestine
	+ Prahistorija Izraela i Palestine
* Şalom (novine)
* Jevrejski vjerski obredi
* Jarmulka
* Cionizam

## Reference

## Vanjski linkovi

* Jevreji na Wikimedia Commonsu

Nedovršeni članak Jevreji koji govori o **narodima** treba dopuniti. Dopunite ga prema pravilima Wikipedije.
# Gustoća naseljenosti

Karta sa prikazom gustoće stanovništva, po državama. Podaci su iz 2006. godine.
**Gustoća naseljenosti** je srednji broj stanovnika na površini određenog područja (država, regija ili slično) i u pravilu se navodi kao "broj stanovnika po km2". Izračunava se na način da se broj stanovnika područja koje nas zanima podijeli s površinom istog područja.

Zemlja ili teritorija sa:

* najvišom gustoćom naseljenosti: Makao – 21.339 stanovnika/km2
* najnižom gustoćom naseljenosti: Grenland – 0,03 stanovnika/km2

Ponekad se upotrebljava obratna vrijednost, tj. kolika je površina koja je u prosjeku na raspolaganju jednom stanovniku određenog područja. Izračunava se tako što se površina područja izražena u m2 podijeli s brojem stanovnika na tom području. Navodi se kao "broj m2 po stanovniku".

Zemlja ili teritorija sa:

* najmanjom površinom po stanovniku: Makao – 63 m2/st
* najvećom površinom po stanovniku: Grenland – 30 miliona m2/st.

## Također pogledajte

* Demografija
# Organizirani kriminal

**Organizirani kriminal** jeste vrsta nezakonite radnje u kojoj postoji organizacijska struktura slična korporaciji ili udruženju.

Osnovi cilj organiziranog kriminala jeste stjecanje materijalne koristi ili dohotka. Primjeri kriminalnih organizacija jesu: italijanska mafija, japanske Jakuze, pirati itd. Dohodak se stječe prodajom droge, prostitucijom, krijumčarenjem oružja, švercom, piratstvom u muzici i filmovima, pornografiji, trgovanje sa zemljama pod embargom i ostalim zabranjenim radnjama.

Organizirani kriminal uspješan je u eksploataciji tržišta i potražnje koja postoji u nekoj zemlji i koja se ne može zadovoljiti zbog restriktivnih zakona i regulacija koje trenutno postoje. Organizirani kriminal zanima se za ona tržišta u kojima je profit enorman u odnosu na ulaganja i radi zaštite tržišta i poslovanja kriminalne organizacije pribjegavaju nezakonitim postupcima: krađi, otmici, ubistvu, ucjeni, mitu, itd.

## Također pogledajte

* Korupcija
# Revolucija

**Revolucija** je bilo koja brza i dramatična promjena.

Od vremena Francuske revolucije pojam se uglavnom koristi kao opis za oružane ili nasilne politička promjene, a može se koristiti i za opisivanje brzih promjena na području kulture, privrede, tehnologije ili društva. Suprotni pojam revolucije, u navedenim kontekstima, pojam je evolucije.

Važno je da se promjene odvijaju izvan pravne norme postojećeg sistema, pa je prema toj definiciji revolucija nezakonit čin koji se bazira na odnosu vojinih ili političkih snaga.

Neuspješni pokušaji revolucije se nazivaju revolt ili pobuna.